About Face

About Face je druhý sólový album gitaristu skupiny Pink Floyd, Davida Gilmoura. Album bol vydaný v roku 1984 teda v tom istom roku ako vydal svoj prvý sólový album (The Pros and Cons of Hitch Hiking)  bývalý basgitarista skupiny Pink Floyd, Roger Waters. Album bol nahrávaný v čase, keď bola budúcnosť skupiny nejasná. Prebiehali súdne aj mimosúdne spory medzi členmi skupiny a jedným z riešení bol aj pokus o dosiahnutie komerčných úspechov pod vlastným menom. 

Dve skladby albumu About Face David napísal spolu s bývalým členom skupiny The Who, Petrom  Townshendom, zvyšné piesne boli Gilmourove autorské diela. Album bol nahrávaný vo Francúzsku. Na jeho nahrávaní spolupracovali Jeff Porcaro, Pino Palladino, Steve Winwood a aj hráč na klávesové nástroje skupiny Deep Purple, Jon Lord. Konečnú mixáž skladieb robil James Guthrie v Mayfair Studios v Londýne.
 
V rebríčkoch Spojeného kráľovstva album dosiahol 21. pozíciu, v USA 32. miesto a od RIAA získal album zlatú platňu.

Digitálne remastrované reedície albumu vydalo vydavateľstvo EMI 14. augusta, 2006, pre Severnú Ameriku túto reedíciu vydalo hudobné vydavateľstvo Columbia Records 12. septembra toho istého roku.

Zoznam skladieb 

Všetky skladby zložil David Gilmour, výnimky sú uvedené.

Výroba albumu 

 David Gilmour - gitary, spev, producent
 Jeff Porcaro - bicie 
 Pino Palladino – bezpražcová basová gitara 
 Steve Winwood – klávesové nástroje v skladbách „Love On The Air“ a „Blue Light“ 
 Jon Lord - klávesové nástroje
 Anne Dudley - syntetizátor 
 Ray Cooper - perkusie 
 The Kick Horns – lesné rohy 
 Mickey Feat - vokály
 Roy Harper - vokály
 Sam Brown - vokály
 Vicki Brown - vokály
 Michael Kamen – orchestrálne aranžmány 
 Bob Ezrin - producent, orchestrálne aranžmány
 Andrew Jackson – nahrávací technik 
 Doug Sax - mastering a remastering 
 James Guthrie – mixáž a remastering 
 Joel Plante - remastering

Rebríčky 

Album - Billboard (Severná Amerika)

Single - Billboard (Severná Amerika)

Albumy Davida Gilmoura
Hudobné albumy z 1984